Nr. L 368/32 De Europæiske Fællesskabers Tidende 31. 12. 94 RÅDETS DIREKTIV 94/70/EF af 13. december 1994 om ændring af Rådets direktiv 92/120/EØF om betingelserne for indrømmelse af midlertidige og begrænsede undtagelser fra Fællesskabets specifikke sundhedsbestemmelser for produktion og afsætning af visse produkter af animalsk oprindelse RÅDET FOR DEN EUROPÆISKE UNION HAR — under henvisning til traktaten om oprettelse af Det Furopæiske Fælleskab, særlig artikel 43, under henvisning til forslag fra Kommissionen (?), under henvisning til udtalelse fra Europa-Parlamentet (?), under henvisning til udtalelse fra Det Økonomiske og Sociale Udvalg (?), og ud fra følgende betragtninger: ved direktiv 92/120/EØF af 12. december 1992 (?) blev mindstetallene for behandling forhøjet til henholdsvis 20 storkreaturer ugentligt og 1 000 storkreaturer årligt indtil den 31. december 1994 for undtagne slagterier; ! Kommissionen har forelagt Rådet et forslag om revision af bestemmelserne vedrørende små undtagne virksomheder; Rådet har ikke kunnet træffe afgørelse om forslaget inden den 31. december 1994; i afventen af Rådets afgørelse bør bestemmelsen derfor bibeholdes — UDSTEDT FØLGENDE DIREKTIV: Artikel 1 Datoen »31. december 1994« i artikel 2, stk. 2, i direktiv 92/120/FØF erstattes af datoen »28. februar 1995 « Artikel 2 Medlemsstaterne sætter de nødvendige love og administrative bestemmelser i kraft for at efterkomme dette direktiv inden den 1. januar 1995. De underretter straks Kommissionen herom. Når medlemsstaterne vedtager disse love og administrative bestemmelser, skal de indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne. Artikel 3 Dette direktiv er rettet til medlemsstaterne. Udfærdiget i Bruxelles, den 13. december 1994 På Rådets vegne J. BORCHERT Formand 1) EFT nr. C 84 af 2. 4. 1990, s. 100. ( ( (?) EFT nr. C 332 af 31. 12. 1990, s. 62. (?) EFT nr. L 62 af 15. 3. 1993, s. 86.